ASIAN พุ่ง 3% รับอานิสงส์ “เงินบาท” อ่อนค่ารอบ 16 ปี
ASIAN พุ่ง 3% ราคาแตะ 18.30 น. รับอานิสงส์ “เงินบาท” ทะลุ 38 บ. อ่อนค่ามากรอบ 16 ปี
28 ก.ย. 2565

ผู้สื่อข่าวรายงานว่า วันนี้ (28 ก.ย.65) ราคาหุ้นบริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ล่าสุด ณ เวลา 11:00 น. อยู่ที่ระดับ 18.30 บาท บวก 0.60 บาท หรือ 3.39% สูงสุดที่ระดับ 18.30 บาท ต่ำสุดที่ระดับ 17.90 บาท ด้วยมูลค่าซื้อขาย 27.60 ล้านบาท

โดยบล.แลนด์ แอนด์ เฮ้าส์ ระบุในบทวิเคราะห์ว่า แม้ตัวเลขส่งออกที่รายงานออกมาจะต่ำกว่าตลาดคาด แต่ในรายละเอียดแล้วเรามองว่ายังมีสินค้าหลายรายการที่ส่งออกยังส่งออกได้ดี โดยเฉพาะสินค้าอุตสาหกรรม นอกจากนี้กลุ่มส่งออก ยังได้อานิสงส์เชิงบวกจากเงินบาทปัจจุบันอ่อนค่ามากสุดในรอบ 16 ปี โดยล่าสุดลงอยู่ที่ 37.8 บาทต่อดอลล่าร์สหรัฐ มองปัจจัยดังกล่าวเป็นบวกต่อหุ้นส่งออก ชอบ ASIAN, TU , GFPT, SAT, JUBILE